Ritratt: Newsbook .td_uid_2_61418668d3671_rand.td-a-rec-img{text-align:left}.td_uid_2_61418668d3671_rand.td-a-rec-img img{margin:0 auto 0 0} Il-persuni kollha ta' nazzjonalita' Maltija u tal-Unjoni Ewropea li għandhom 16-il sena u fuqhom u li isimhom ma jidhirx fir-Reġistru Elettorali ppubblikat f'April tal-2021 u li għadhom ma applikawx għar-reġistrazzjoni bħala votanti, għandhom japplikaw kemm-il darba jkollhom il-kwalifiki neċessarji. Il-Kummissjonarju Elettorali Principali ħabbar dan fi stqarrija, fejn qal li d-data tal-għeluq għar-Reġistri Elettorali għall-Elezzjonijiet Ġenerali, għall-Kunsilli Lokali u għall-Unjoni Ewropea riveduti li jmisshom ikunu ppubblikati f'Ottubru hija t-30 ta' Settembru, 2021. Il-Kummissjoni Elettorali qalet ukoll li ċ-ċittadini Brittaniċi huma eliġibbli li jkunu reġistrati bħala votanti fir-Reġistru Elettorali għall-Kunsilli Lokali biss. "Inħeġġu lill-votanti rreġistrati biex jivverifikaw li d-dettalji tagħhom kif jidhru fir-Reġistru Elettorali ta' April 2021 huma korretti," kompliet l-istqarrija. Qalet ukoll kif għandhom jaraw li l-isem u n-numru tad-dar, l-isem tat-triq kif ukoll in-numru tal-karta tal-identità huma korretti fl-imsemmijin reġistri. Fl-istqarrija ntqal li dawk il-persuni li jixtiequ japplikaw għar-reġistrazzjoni bħala votanti jew għal tibdil fir-Reġistru Elettorali, għandhom jagħmlu dan billi japplikaw simultanjament għall-karta tal-identità fl-Uffiċċju tal-ID Cards għaċ-ċittadini Maltin u Residence Cards għaċ-ċittadini tal-Unjoni Ewropea u Brittaniċi. Il-Kummissjoni Elettorali fakkret lill-pubbliku bis-sit elettroniku fejn wieħed jista' jara jekk hux irreġistrat bħala votant fl-aħħar Reġistru Elettorali ppubblikat. Wieħed jista' jżur tal-Kummissjoni Elettorali (www.electoral.gov.mt) fis-sezzjoni 'Pubblikazzjonijiet' u tagħfas il-buttuna 'Nista' nivvota?'. L-applikazzjonijiet kollha taċ-ċittadini Maltin iridu jaslu għand Identity Malta Agency, Gattard House, Triq Nazzjonali, Blata l-Bajda jew 28A, Pjazza San Franġisk, ir-Rabat, Għawdex, u għal dawk iċ-ċittadini tal-Unjoni Ewropea u Brittaniċi l-applikazzjonjiet iridu jaslu għand il-Unit tal-Espatrijati, Castagna Building, Triq il-Wied, L-Imsida jew Residence Card Unit, Ministeru għal Għawdex, Pjazza San Franġisk, ir-Rabat, Għawdex, mhux aktar tard mit-30 ta' Settembru, 2021. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61418668d3afc_rand.td-a-rec-img{text-align:left}.td_uid_3_61418668d3afc_rand.td-a-rec-img img{margin:0 auto 0 0}